Yrjö Sepänmaa

Yrjö Heikki Sepänmaa (synt. ) on Joensuun yliopiston (nyk. Itä-Suomen yliopiston) kirjallisuustieteen professori emeritus. Hänen tuotantonsa käsittelee erityisesti ympäristön esteettistä kuvausta, tulkintaa ja arvoituksellisuutta. Aikoinaan Joensuun yliopistoon perustetun professuurin, jonka hoitajaksi Sepänmaa tuli, aihealue vaihdettiinkin vuonna 2005 ympäristöestetiikaksi.

Sepänmaa kirjoitti ylioppilaaksi Alavuden yhteiskoulusta vuonna 1964. Hän valmistui Helsingin yliopistosta filosofian kandidaatiksi 1975, filosofian lisensiaatiksi vuonna 1981 ja filosofian tohtoriksi vuonna 1986. Sepänmaan väitöskirja käsitteli ympäristöestetiikkaa, ja sen aihe oli The Beauty of Environment: A General Model for Environmental Aesthetics (1986). Ulkomaisia jatko-opintoja jatko-opintoja Kanadan Albertassa vuonna 1982 ja Georgian yliopistossa (Athens) Yhdysvalloissa vuosina 1990-91. Hän on ollut Helsingin yliopiston estetiikan ja yleisen kirjallisuustieteen dosentti 1988-. Jyväskylän yliopiston taidekasvatuksen (ympäristöestetiikka) dosentti vuodesta 1988- ja Turun yliopiston estetiikan dosentti vuodesta 1990-. 

Hän toimi Helsingin yliopiston yleisen kirjallisuustieteen ja estetiikan assistenttina vuosina 1971-1989 ja virkaatekevänä apulaisprofessorina vuonna 1983. Hän oli Suomen Akatemian nuorempi ja vanhempi tutkija vuosina 1984-1994 (useita jaksoja). Tohtori Sepänmaa oli vierailevana professorina (University of North Texas, Denton) Yhdysvalloissa vuosina 1992-1993. Vuodesta 1994 alkaen hän on ollut Joensuun yliopiston kirjallisuustieteen apulaisprofessori, myöhemmin professori. Hänellä oli Suomen Akatemian akatemiaprofessuuri kaudella 2000–2005. 

Sepänmaan tuotantoon kuuluu lukuisia artikkeleita, esseekirjoituksia ja kirja-arvosteluja sekä esitelmiä. Sepänmaan kirjoittamista tai toimittamista kirjoista mainittakoon esimerkiksi: 
 Envall, Markku; Kinnunen, Aarne; Sepänmaa, Yrjö (toim, 1972) Estetiikan kenttä.  
 (1978) Periaatteet ja analyysiesimerkki. 
 Sepänmaa, Yrjö & Kinnunen, Aarne (toim. 1981; 2. p 1983) Ympäristöestetiikka (Aesthetics of the Environment), 
 (1986) The Beauty of Environment A general model for environmental aesthetics  (2. p 1993), 
 (1991) Kauneuden käsite ja Ympäristö kokonaistaideteoksena. 
 (1994) Tuhatjärvinen: esseitä ympäristökulttuurista. 
 (1994) Alligaattorin hymy: ympäristöestetiikan uusi aalto (toim.). 
 (1995) Kuukävelyllä: esseitä taiteen tulevaisuudesta.
 (1997) Real World Design (toim.)
 Heikkilä-Palo, Liisa & Sepänmaa, Yrjö (toim., 2002) Vesi vetää puoleensa. 
 Heikkilä-Palo, Liisa ; Kaukio, Virpi ; Sepänmaa, Yrjö (2003) Metsään mieleni.
 Anttila, Lauri; Heikkilä-Palo, Liisa; Kaukio, Virpi & Sepänmaa, Yrjö (2007) Maiseman kanssa kasvokkain.
 Sepänmaa, Yrjö; Heikkilä-Palo, Liisa; Kaukio, Virpi (toim., 2017) Vihreä päänsärky : taidetta siemenestä kompostiin.

Tohtori Sepänmaa on ollut usean julkaisusarjan toimitusneuvostossa. Esimerkkinä mainittakoon Synteesi (1986-), Alue & Ympäristö (1995-) ja Environmental Ethics (1993-). 

Sepänmaa organisoi yhteensä seitsemän kansainvälistä kongressia ympäristöestetiikasta. Kukin kokouksista paneutui johonkin ympäristöestetiikan osa-alueeseen - maiseman estetiikasta (The Aesthetics of Landscapes, 1993) tähtitaivaan estetiikkaan (Celestial Aesthetics, 2009). Hän on ollut myös vuodesta 2000 järjestetyn Joensuun kirjallisuustapahtuman keskeisiä järjestäjiä.

Lähteet

Aiheesta muualla
Google Scholar -haku "Sepänmaa Yrjö"  (scholar.google.fi)
 Knuuttila, Seppo (toim.); Sevänen, Erkki; Turunen, Risto & Huovinen, Antti (2005) Aesthetic culture : essays in honour of Yrjö Sepänmaa on his sixtieth birthday 12 December 2005 (teos- ja saatavuustiedot)  (kansalliskirjasto.finna.fi)

Sepänmaa, Yrjö
Luokka:Akatemiaprofessorit
Luokka:Suomalaiset professorit
Luokka:Joensuun yliopiston professorit
Luokka:Suomalaiset kirjallisuustieteilijät
Luokka:Elävät henkilöt